
Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd (Dylid cymryd y dystiolaeth hon o’ch Pasbort Dysgu Proffessiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.
Rhan Un
	Templed Profiad Proffesiynol 1:
	Erthygl Papur Newydd Mr Griling

	Safon Addysgeg
	Asesu ar gyfer Dysgu

	Beth wnaethoch chi a pham?
	Cyflawnwyd y gwersi yma hefo'r ail grŵp mwyaf galluog yn y dosbarth. Cymysg o blant blwyddyn 1 a 2 oedd yn y grŵp yma hefo gallu ieithyddol da am ei hoedran. Holl bwrpas y dasg oedd addysgu'r plant am erthyglau papur newydd. Gweithgaredd oedd hwn yn gweithio am 5 sesiwn iaith trwy gydol yr wythnos. Yr oedd y tri diwrnod cyntaf yn edrych ar sut i ffurfio erthygl papur newydd a pa iaith sydd angen defnyddio mewn erthygl papur newydd. Edrychwyd ar fformat erthygl papur newydd gan edrych yn benodol beth sydd angen mewn erthygl papur newydd - teitl, dyddiad, llun a stori. Gwnaethpwyd yn siŵr fod y plant yn deall beth yw'r rhannau yma yn ogystal â pha drefn sydd angen ei rhoi. Roedd angen gwneud hyn er mwyn sicrhau fod y plant yn gallu ysgrifennu'r erthygl papur newydd ar ddiwedd yr wythnos. Yn ogystal â hyn, edrychwyd ar yr iaith benodol sydd yn cael ei ddefnyddio mewn erthygl papur newydd. Roedd angen i'r plant darllen rhannau o erthyglau papur newydd er mwyn creu patrymau brawddegau i'w helpu ar gyfer ysgrifennu'r erthygl papur newydd. Yn olaf, y dasg oedd ysgrifennu erthygl papur newydd am y Gwylanod yn dwyn bwyd Mr. Griling yn y stori Cinio Ceidwad y Goleudy. Yr oedd yr holl waith trwy gydol yr wythnos yn arwain tuag at gwblhau’r dasg yma gan fod angen iddynt ddefnyddio popeth yr oeddent wedi dysgu o fewn yr wythnos.

	Beth rydych chi wedi’i ddysgu?
	Roedd asesu yn rhan bwysig o'r gwersi yma. Trwy gydol yr wythnos, roedd yn rhaid i mi asesu lle oedd y plant ar ei gallu ysgrifennedig yn ogystal a dealltwriaeth o erthyglau papur newydd. Roedd yn rhaid gwneud hyn er mwyn sicrhau fod y plant yn gallu cyflawni'r dasg yn annibynnol hefo help patrymau brawddegau yn unig. Gweithiodd hyn yn effeithiol yn fy marn i oherwydd roedd yn rhaid mi newid fy nghynllun trwy'r wythnos. Erbyn diwedd yr ail ddiwrnod, aseswyd fod y plant ddim yn teimlo'n hyderus i ysgrifennu erthygl papur newydd ei hunain felly gwnaethpwyd gwers oedd yn edrych dros popeth oedd angen cofio i roi mewn erthygl papur newydd. Roedd hyn yn llwyddianus oherwydd llwyddodd pawb i ysgrifennu erthygl papur newydd eu hunain. Wrth gyfeirio at asesu ar gyfer dysgu, gwelwyd fod aborth o’r draft cyntaf a gyflawnwyd ar y pedwerydd diwrnod yn effeithiol iawn wrth i’r disgyblion derbyn cyfle i ail-drafftio’r gwaith y diwrnod canlynol. Roedd hyn yn sicrhau fod y gwaith yn cyrraedd y safon orau o ran gallu’r disgyblion. 


	Beth nesaf?
	Er mwyn symud ymlaen, byddaf yn sicrhau fy mod yn dalu i gyflwyno dulliau newydd o ysgrifennu llenyddiaeth i ddisgyblion gan ei fod yn elfen holl bwysig o ddatblygiad plant. O ran asesu ar gyfer dysgu, byddaf hefyd yn parhau i ddefnyddio ail-drafftio gan ei fod yn dechneg effeithiol iawn o helpu disgyblion symud ymlaen o ran ei datblygiad personol. 



	Templed Profiad Proffesiynol 2:
	

	Safon Addysgeg
	Defnyddio repertoire eang o ddulliau addysgu

	Beth wnaethoch chi a pham?
	

	Beth rydych chi wedi’i ddysgu?
	

	Beth nesaf?
	





	Templed Profiad Proffesiynol 3
	Cylchedau Trydanol

	Safon Addysgeg
	Cyd-destunau dilys bywyd go iawn 

	Beth wnaethoch chi a pham?
	Roedd y wers yma yn wers dosbarth cyfan hefo plant o wahanol oedrannau - rhwng 3 a 7 oed. Cynlluniwyd gwahanol dasgau i ymwneud a chylchedau trydan oherwydd eu'n bod yn canolbwyntio ar oleudy fel thema'r dosbarth. Roedd rhaid sicrhau fod y tasgau yn addas ar gyfer y gwahanol grwpiau gallu o fewn y dosbarth yn ogystal â gwneud yn siŵr fod y tasgau yn herio'r plant o fewn y grwpiau hefyd. Gwers un awr oedd hon yn edrych ar sut y mae trydan a golau yn gweithio, yn ogystal ag adnabod deunyddiau sydd yn defnyddio trydan a deunyddiau sydd ddim yn defnyddio trydan.

	Beth rydych chi wedi’i ddysgu?
	
Credaf fy mod wedi llwyddo i gwblhau’r safon yma oherwydd bod y nod y wers yn canolbwyntio ar elfen o fywyd go iawn sydd yn bwysig i'r plant deall. Gan eu'n bod yn dysgu am stori, "Cinio Ceidwad y Goleudy" creuwyd gwers gwyddoniaeth ar gylchedau trydan. Roedd hyn yn helpu'r plant i ddeall sut y mae'r golau o fewn y goleudy yn gweithio yn ogystal â derbyn cyflau i greu cylched trydan eu hunain mewn grwpiau bach. Roedd hyn yn bwysig oherwydd ei fod yn rhoi cyfle i'r plant i ddeall elfen holl bwysig o'n bywydau dydd i ddydd. Roedd pob weithgaredd a wahaniaethwyd yn canolbwyntio ar pwysigrwydd trydan yn eu'n bywydau pob dydd ar ffaith fod angen i ddisgyblion ddeall beth sydd yn defnyddio trydan. Yn ogystal, canolbwyntiwyd ar sut mae cylchedau trydanol yn gweithio sydd yn bwysig o fewn eu'n bywydau pob dydd.


	Beth nesaf?
	Wrth symud ymlaen, byddaf yn defnyddio'r profiadau ddysgais o arwain dosbarth cyfan gan ddefnyddio cynorthwyr er mwyn gwella fy ngwersi yn y dyfodol. Roedd y gwahaniaethau yn holl bwysig o fewn y weithgareddau yma er mwyn sicrhau fod y dysgwyr yn gweithio ar y lefel perthnasol. Yn ogystal, roedd y defnydd eang o dulliau addysgu yn holl bwysig gan fod pawb yn dysgu mewn ffyrdd gwahanol. Byddaf yn newid y gweithgareddau yn fy ngwersi yn y dyfodol er mwyn sicrhau fod y disgyblion sydd o'm mlaen yn elwa o'r gweithgareddau ar tasgau maent yn cwlbhau o fewn y wers. Roedd hi'n holl bwysig sicrhau fod y weithgaredd yma yn cysylltu gyda cyd-destunau bywyd go iawn gan fod trydan yn elfen holl bwysig o'n bywydau pob dydd. Roedd pob weithgaredd yn sicrhau fod y dysgwyr yn deall pwysgirwydd trydan yn y byd go iawn ac yn y dyfodol, pan fyddaf yn dysgu gwers sydd yn ymwneud a bywyd go iawn, byddaf yn sicrhau fod y dysgywr yn derbyn y ddarpariaeth gorau o fewn y gwersi er mwyn sichrau ei bod yn deall y pwysigrwydd testunau bywyd go iawn.






	Templed Profiad Proffesiynol 4
	Themau Trawsgwricwlaidd

	Safon Addysgeg
	Themâu traws-gwricwlaidd

	Beth wnaethoch chi a pham?
	Cynlluniwyd gwers oedd yn canolbwyntio edrych ar ryseitiau bwyd oedd yn ymwneud gyda'r ail ryfel byd. Roedd yna dau weithgaredd gwahanol yn rhedeg yn y wers lle roedd angen i'r disgyblion weithio ar dafleni gwaith gan ddefnyddio sgiliau rhifedd yr oeddent wedi dysgu o fewn y gwersi canlynol yn y dosbarth yn ogystal a gweithio mewn grwpiau ffocws yng nghefn y dosbarth oedd yn canolbwyntio ar defnyddio'r sgiliau yn ymarferol wrth gyflawni tasgau yn ymwneud a pwyso a mesur cynhwysion. Roedd y grwp yma yn cylchdroi trwy gydol y weithgaredd er mwyn sicrhau fod pawb yn derbyn cyfle i weithio ar y dasg. Roedd y tasgau a'r heriau wedi eu gwahaniaethau gan gyferio at gallu disgyblion o fewn y dosbarth er mwyn sicrhau fod pawb yn cael ei herio'n berthnasol. 

	Beth rydych chi wedi’i ddysgu?
	Dysgwyd o fewn y wers yma fod sgiliau trawsgwricwlaidd yn rhan hafnodol o wersi gan fod y sgiliau llythrennedd, rhifedd a cyfrifiadureg yn hanfodol ar gyfer creu poblogaeth y dyfodol.  Er fod yna gwersi penodol ar gyfer ieithoedd, llythrennedd a chyfathrebu a mathemateg a rhifedd o fewn y system addysg, mae'n holl bwysig fod disgyblion yn derbyn cyfleodd i ddefnyddio'r sgiliau yma tu allan i'r gwersi penodol yma ac o fewn y meysydd dysgu a phrofiad eraill o fewn y cwricwlwm. Yn ogystal a hyn, er ei'n bod yn cymryd yn aniataol fod hyn yn digwydd o fewn gwersi eraill, mae'n rhaid sicrhau fod y disgyblion yn adnabod ac yn deall fod hyn yn digwydd a'r rhesymeg sydd yn gysylltiedig gyda defnyddio'r sgiliau yma o fewn gwersi eraill. Yn olaf, dysgwyd ymhellach fod y sgiliau yma sydd yn gysylltiedig o fewn sgiliau trawsgwricwlaidd yn sgiliau sydd yn gysylltiedig gyda bywyd tu allan i'r dosbarth ac yn byd go iawn. Dengys hyn felly'r pwysigrwydd o ddefnyddio sgiliau trawsgwricwlaidd o fewn gwersi ar lawr y dosbarth.

	Beth nesaf?
	Er mwyn symud ymlaen, byddaf yn defnyddio'r sgiliau a ddysgwyd trwy'r wers yma yn fy ngwersi yn y dyfodol gan gofio'r sgiliau hanfodol trawsgwricwlaidd yn y dyfodol. Er hyn, wrth symud ymlaen, byddaf yn sicrhau fy mod yn defnyddio fwy o'r elfen trawsgwricwlaidd cymhwysedd digidol o fewn fy ngwersi. Er fy mod wedi addysgu gwersi yn ymwneud a'r elfen digidol, nid ydywf yn defnyddio digon o'r cymhwysedd digidiol o fewn fy ngwersi ar lawr y dosbarth. Mae'r tair elfen o'r trawsgwricwlaidd yr un faint mor bwysig a'i gilydd felly mae'n holl bwysig i mi ddechrau defnyddio fwy o'r cymhwysedd digidol er mwyn helpu datlbygu'r disgyblion yn ddigidol.



Rhan Dau
O fewn yr aseiniad yma, yr ydwyf am ganolbwyntio ar un o’r egwyddorion pedagogaidd a benodwyd yn manyleb yr aseinaid. Er mwyn arddangos ffyrdd yr ydwyf am ddatblygu o fewn y egwyddor pedagogaidd yma, yr ydwyf am drafod yn feirniadol yr hyn yr ydwyf wedi ei gyflawni yn barod o fewn y safon yma gan hefyd cynnig syniadau am sut y byddaf yn symud ymlaen er mwyn gwella’r hyn yr ydwyf yn ei gyflawni o fewn y safon penodol yma.  
	Wrth edrych ar fy natblygiad fel athro ar hyd y dwy flynedd diwethaf, gwelir fod fy y safon atgyfnerthu fy nefnydd o themau traws-gwricwlaidd yn elfen hanfodol sydd angen i mi weithio ar er mwyn gwella fy addysgu. Er fy mod yn llwyddo i gyfuno’r meysydd dysgu a phrofiad gyda’i gilydd o fewn fy ngwersi, credaf fod lle i wella o ran ymrwymo elfennau eraill o themau trawsgwriclwaidd i fy ngwersi – yn enwedig pan yn edrych ar sgiliau llythrennedd, rhifedd a llythrennedd digidol disgyblion. Gwelwyd yn y templed Pasbort Dysgu Proffessiynol – PDP – fy mod wedi llwyddo o fewn y wers i cynnwys themau trawsgwricwlaidd o fewn y wers penodol hynnu. Roedd sicrhau fod y disgyblion yn defnyddio’r sgiliau rhifedd a ddysgwyd o fewn y gwersi mathemateg yn yr wythnos yn holl bwysig i allu gyflawnu’r dasg yn llwyddiannus. Er fy mod yn defnyddio themau trawsgwiricwlaidd yn fy ngwersi – yn naturiol heb cynllunio’n bwrpasol tuag ato – credaf fod yna lle i wella ar hyn sydd yn digwydd yn fy ngwersi er mwyn sicrhau fod y disgyblion yn derbyn y cyfleodd gorau i arddangos cynnydd gan sichrau fy mod yn canolbwyntio ar y tair elfen a nodwyd uwch.
	Gan gyfeirio at y profiad dysgu proffessiynol tri, gwelwyd fy mod wedi llwyddo i daro cyfrifoldebau trawsgwircwlaidd o fewn y wers penodol yma. Wrth sicrhau fod y gwers yn canolbwyntio ar thema’r dosbarth – yr Ail Ryfel Byd – sicrhawyd fod yna elfen o lythrennedd a rhifedd yn llifo trwy’r wers er mai gwers y Dyniaethau oedd prif maes dysgu a phrofiad y wers. Gwelwyd gennyf fod y disgyblion wedi ymateb yn dda i’r dasg gan ddefnyddio’r sgiliau yr oeddent wedi dysgu yn y gwersi Mathemateg a Rhifedd o fewn yr wythnos i gyflawni’r tasgau unigol yn ogystal a’r grwp ffocws yng nghefn y dosbarth. Er hyn, wrth adfyfyrio ar y profiad yma, gwelir fod yna lle i ddatlbygu o ran ymrwymo llythrennedd a rhifedd o fewn fy ngwersi. Yn ogystal a hyn, gwelir fod angen fwy o ymwybyddiaeth a ffocws ar sgiliau cymhwysedd digidol o fewn fy ngwersi er mwyn cynyddu hyder disgyblion wrth defnyddio cyfrifiadureg o fewn y gwersi.
	Wrth gyfeirio at wefan Llywodraeth Cymru (2022) sydd yn son am y fframweithiau llythrennedd, rhifedd a cymhwysedd digidol, gwelir fod y cwricwlwm newydd yn galluogi’r tair elfen yma i redeg yn llyfn ac yn barhaol o fewn gwersi yr ydym yn cynllunio ar gyfer disgyblion. Dywedir fod yna cyfrifoldeb ar pob athro i sicrhau fod y sgiliau trawsgwircwlaidd yma yn gael ei ymgysylltu ar draws yr holl meysydd dysgu a phrofiad o fewn y cwricwlwm ond mae cyfrifoldeb yr ysgolion unigol yw sut i ymgyffori hyn o fewn eu hysgolion (Llywodraeth Cymru, 2022). Dengys hyn i ni felly’r pwysigrwydd sydd yn gysylltiedig gyda sgiliau trawsgwricwlaidd yn ogystal ar ffordd sut mae’r cwricwlwm a’r sgiliau trawsgwricwlaidd yn gweithio law yn llaw. Cyfeiria Barnes (2015A) ymhellach at pwysgirwydd sgiliau trawsgwricwlaidd o fewn y dosbarth. Dywedir, “The world beyond the classroom is cross-curricular.” Cytuna hyn gyda Llywodraeth Cymru (2020) gan iddo cynnig rheswm holl bwysig i ni ymgyrffori themau trawsgwricwlaidd yn eu’n gwersi ar lawr y dosbarth er budd y disgyblion. 
Wrth gyfeirio at elfennau i helpu fy nefnydd o’r tair elfen uchod o fewn fy ngwersi, mae yna llawer o bwyntiau sydd angen ystyried yn gyntaf cyn symud ymlaen. Un pwynt holl bwysig yw fod pob unigolyn yn dysgu mewn ffyrdd gwahanol ac ar raddau wahanol i’w gilydd. Cyfeiria Piage (REFERENCE) at hyn yn ei ddamcaniaeth am datlbygiad plant. Dywedir fod pob plentyn yn datblgyu ar raddfa gwahanol yn ogystal a chyrraedd manau gwahanol o ran ei datlbygiad personol i gymharu gyda disgylbion eraill. Pan yn edrych i wella ffyrdd o defnyddio themau a sgiliau trawsgwirwlaidd o fewn y dosbarth, mae’n rhaid cofio’r disgyblion sydd o fy mlaen er mwyn newid y ddarpariaeth ar gyfer ei gallu unigol.  
Wrth adlewyrchu ar fy nefydd o themau trawsgwricwlaidd o fewn fy ngwersi, penodi’r cymhwysedd digidol fel adran sydd angen i mi weithio ar oherwydd y defnydd wan ohonno yn fy ngwersi. Credir hyn oherwydd nid ydwyf yn darparu cyfleodd cyson i ddisgyblion i ddatlbygu’r sgiliau yma i gymharu gyda llythrennedd a rhifedd oherwydd ei bod yn digwydd yn fwy naturiol o fewn fy ngwersi. 
	Cyfeiria Godhe at waith ymchwil a gyflawnwyd yn wledydd Sgandinavia ar droad y ganrif i mewn i’r defnydd o gyfrifiadureg yn eu system addysg. Daw Godhe i’r canlyniad fod sicrhau fod gwersi sydd yn cynnwys cymhwysedd digidol o fewn y dosbarth yn creu dysgwyr sydd yn barod ar gyfer y dyfodol cyfrifiadureg o fewn y gweithle (Godhe, 2019, tud. 32). Ar ôl cyflawni’r gwaith ymchwil yma, mae’n amlwg i weld fod y ffordd mae’r gwledydd Sgandinavia wedi newid eu cwricwlwm i sicrhau fod cymhwysedd digidol yn rhan hanfodol o’r cwricwlwm wedi llwyddo. 

Cytuna’r graff uchod gyda dadansoddiad Godhe wrth i’r graff arddangos y nifer o bobl o fewn y wlad allan o ganran sydd ynn hyderus yn ddigidol. Dengys felly fod lle gyda gwledydd y Dernas Unedig i gyrraedd canranau gwledydd Sgandinavia.
	Cyfeiria Guitert, Romeu a Baztán at ddifiniad o gymhwysedd. Dywedir fod “intergrated set of knowledge, skills and attitude that can be activated in a particular context to solve a problem or deal with a situation” (Guitert, Romeu a Baztán, 2021). Cytuna Skov (2016) gyda’r ddifiniad yma wrth iddo gyfeirio yn fwy tuag at cymhwysedd digidol ei hun. Sonir fod cymhwysedd digidol yn ffordd o gyfuno gwybodaeth, sgiliau ac agwedd pan yn meddwl, cynllunio ac yn defnyddio technoleg yn eu’n bywydau pob dydd. Wrth edrych ar y tair elfen yn unigol, diffinia Skov gwybodaeth fel, “assimiliated information obtained through learning” (Skov, 2016). Esiamplau addas o hyn yw deall am technoleg newydd sydd ar gael a sut mae hyn yn gallu effeithio ar ei bywydau o fewn yr ysgol. Sgiliau yw’r gallu i datrys tasg neu problemau neu’r gallu i ddefnyddio technoleg mewn mater ymarferol (Skov, 2016). Esiamplau o hyn yw i gyflawni tasgau o fewn y dosbarth sydd yn dibynnu ar defnyddio systemau gwahanol i’r arfer. Yn olaf, diffinia Skov agwedd fel y gwahanol ffyrdd o feddwl a’r cymhelliad tu ôl y gweithredoedd (2016). Esiamplau o hyn ar lawr y dosbarth yw sicrhau fod y gwaith technolegeol yn berthnasol ar gyfer y dasg ac yn gywir er mwyn sicrhau fod pobl arall yn deall y gwaith. Felly, wrth ddadansoddi’r ddifiniad yma o cymhwysedd digidol, mae’n amlwg i weld fod yr elfen yma o themau trawsgwricwlaidd yn helpu datblygu disgyblion ar gyfer y dyfodol ar ôl ysgol.
	Mae yna llawer o wahanol ffyrdd allaf sicrhau fod fy ngwersi yn edrych ar cymhwysedd yn fwy aml ac yn derbyn yr un ffocws â llythrennedd a rhifedd. Er fod y syniad yma yn mynd i helpu’r fy hun tu fewn a tu allan i’r dosbarth yn ogystal a’r ysgol gyfan, credaf fod y menter yma yn syniad a all helpu’r cymhwysedd digidol o fewn y dosbarth ar gyfer y disgyblion. Cyfeiria wefan Beneleux at y wobr Dug Efrog sydd yn canolbwyntio ar gwella sgiliau cymhwysedd digidiol ac yn codi ymmwybyddiaeth y cyfranogwyr (Beneleux, dim dyddiad). Does yna ddim llawer o ymchwil i mewn i’r wobr yma oherwydd ei fod yn wobr newydd o fewn y byd addysg a does dim llawer o ysgolion yn buddsoddi  imewn i’r prosiect. Yn debyg i’r wobr Dug Caeredin, mae yna gwahanol lefelau i’r wobr sydd yn galluogi cyfranogwyr i arbenigo ymhellach i mewn i’r byd cymhwysedd digidol. Trwy cyflawni’r cwrs yma fel athro, fe fydd yn codi fy ymwybyddiaeth o’r byd digidol a byddaf felly yn gallu sicrhau fy mod yn defnyddio’r hyn a ddysgwyd yn fy ngwersi er mwyn codi ymwybyddiaeth y disgylbion o fewn y dosbarth. Er mwyn ehangu ymhellach ar y gwobr Dug Efrog, darparu’r cyfleoedd i ddisgyblion hefyd i wella a gweithio ar eu sgiliau cymhwysedd digidol. Er fydd hyn yn targed fwy hir dymor er mwyn gwella sgiliau cymhwysedd digidiol y disgyblion, wrth cyflwyno’r syniad i’r ysgol gyfan bydd hi’n bosib i mi fel athro i sicrhau fy mod yn cynnwys cymhwysedd digidol fel rhan o fy ngwersi yn drawsgwricwlaidd gan fod gan y disgyblion yr ymwybyddiaeth a’r dealltwriaeth priodol ar gyfer defnyddio technoleg yn y dosbarth. Wrth edrych ar y fframwaith cymhwysedd digidol (Llywyodraeth Cymru, dim dyddiad) o dan y llinynnau dinasyddiaeth, rhyngweithio a chydweithio, cynyrchu a data a meddwl cyfrifiadurol, canolbwyntir ar sigliau fel cyfrinieiriau, sicrhau ei’n bod yn ddigoel ar lein ac yn gallu defnyddio cyfrifiadureg y ddatrys problemau fel esiamplau (Llywodraeth Cymru, dim dyddiad). Gan gyferio yn ôl y wobr Dug Efrog, mae’r cwrs yn cynnwys y nodweddion yma o fewn yr addysgeg sydd ganddynt (Beneleux, dim dyddiad). Er hyn, er fod yna buddion i’w weld trwy cyflawni’r gwobr Dug Efrog ar gyfer ysgolion, athrawon a’r disgyblion, mae yna un elfen negyddol sydd yn rhesymu pan nid yw llawer o ysgolion yn eu gyflawni o fewn system yr ysgol. Wrth gyfeirio yn ôl y wefan Beneleux (dim dyddiad), costi’r y cwrs er mwyn ennill y wobr efydd cant punt i’w mynedi a’i basio. Gyda cylludion ysgolion wedi ei rannu i mannau penodol, duallaf y rheswm pan nad oes llawer o ysgolion yn edrych i mewn i’r wobr Dug Efrog gan feddwl yr amser sydd angen i hyfforddi staff yn ogystal ag ariannu’r prosiectau yma. Credir felly o ran y troad tymor byr, nid yw cyflawni’r wobr a’i ddefnyddio yn yr ysgol yn ffordd effeithiol o wella fy addysgeg o sgiliau trawsgwricwlaidd ar gyfer y disgyblion. 
	Dull arall o hybbu cymhwysedd digidol o fewn y dosbarth yw’r defnydd o Minecraft o fewn gwersi. Cyfeiria’r ddogfen Minecraft Education Edition (2021) at bwrpas y gêm Minecraft a’r elfennau cadarnhaol o’i ddefnyddio o fewn y dosbarth. Dywedir ei fod yn hybbu creadigrwydd, cydweithio a sgiliau datrys problemau disgyblion (Minecraft Education Edition, 2021, tud. 3). Er hyn, i gymharu gyda’r gêm gwreiddiol, mae yna rhai nodweddion newydd sydd yn helpu addysgwyr i ddysgu elfennau gwahanol o’r cwricwlwm trwy’r byd agored yma. Un bydd mawr o’r system yma yw fod hwb Cymru – gan Llywodraeth Cymru – yn cynnwys hyn ei system addysg ar gyfer ysgolion yn barod yn rhad ac am ddim (Llywodraeth Cymru, dim dyddiad). Cyfeiria Llywodraeth Cymru at astudiaeth achos a gynhaliwyd ar draws Cymru. Trwy gydol y ddogfen, cyfeiria Microsoft a Hwb (2022) at y cysylltiadau sydd gyda Minecraft: Education Edition â’r cwricwlwm i Gymru yn ogystal â’r pedwar diben i ddysgwyr. Wrth edrych o berspectif y fframwaith cymhwysedd digidol, sicrha’r system Minecraft fod disgyblion derbyn cyfleodd i ddysgu yn drasgwricwlaidd gan hefyd yn gymwys yn ddigidol. Cytuna Engineering for Kids (2021) gyda’r ddogfen uwch wrth i’r wefan bwysleisio fod Minecraft yn galluogi athrawon i ddysgu sgiliau hanfodol sydd angen ar dysgywr yn yr unfed ganrif ar hugain (Engineering for Kids, 2021). Cyefeirir ymhellach at y ffaith fod Minecraft yn rhwybeth mae llawer o blant yn gyfarwydd gyda o’i catrefi a felly yn rhywbeth bydd yn deni sylw’r dysgywr at y dasg. Yn olaf, mae defnyddio’r system Minecraft yn fuddiol ar gyfer sicrhau cymhwysedd digidiol yn y dosbarth oherwydd fod gwahanol pethau sydd yn gallu cael ei gyflawni ar y byd Minecraft.Er hyn, elfen negyddol o ddefnyddio Minecraft yn y gwersi yw yr elfen fod disgyblion yn meddwl mae chwarae gêm yw pwrpas y wers yn hytrach na dysgu rhywbeth pwysig sydd angen arnynt. Gwelwyd hyn yn sialens yn Ysgol A pan yn dysgu am elfennau gwahanol o’r Ail Ryfel Byd. Gan nad oedd ymwybyddiaeth dda gan yr athro dosbarth am sut roedd Minecraft yn gweithio, roedd y disgyblion yn ecsploitio’r gwybodaeth yma trwy camifhafio a ddim yn gweithio ar y dasg o’i blaenau. Pan yn dysgu gwersi trwy’r system Minecraft felly, mae’n rhaid sicrhau fod yna balans rhwng yr elfen system gêm a’r elfen addysgu a dysgu ac aros ar y dasg. Er mwyn sicrhau hyn, bydd yn rhaid gosod rheolau clir ar ddechrau’r wers fel bod y disgyblion yn deall mae gwers yw pwrpas defnyddio Minecraft a ddim cyfnod chwarae gemau yw’r wers.
	Yn olaf, er mwyn gwella fy nefnydd o cymhwysedd digidol fel thema trawsgwricwlaidd yn fy nosbarth, mae’n bosib i mi ddefnyddio fwy o codiau QR a’g adnoddau technolegol i storio ac arddangos gwaith ar hyd y dosbarth. Cyfeiria Hyett (2018) at ddifiniad codiau QR a cyflwyna ffyrdd o sut mae eu defnyddio yn y dosbarth. Dywedir fod codiau QR yn ffordd o dywus disgyblion at gwefanau sydd angen iddynt dod o hyd i wybodaeth oddi wrth heb gorfod defnyddio’r linc. Gan scanio’r cod QR gyda i-pad yn y dosbarth, tywysa’r disgybl yn syth at y wefan (Hyett, 2018). O fewn bywyd y dosbarth, mae’r defnydd o codiau yma yn holl bwysig gan ei fod yn arbed amser mawr gan nad oes rhaid i ddisgyblion ysgrifennu’r linciau i mewn i’r cyfrifiaduron ond yn hytrach, yn derbyn y wefan yn syth o’r cod QR. Cyfeiria So at ei waith ymchwil o’r defnydd o codiau QR o fewn dosbarthiadau (So, 2011). Er fod y gwaith ymchwil yma dros deg mlwydd oed, credaf ei fod yn bwysig i’w ddadansoddi gan ei fod yn son am yr effaith cynnar codiau QR o fewn y byd addysg. O fewn y ddogfen, arddangosa So at un ffordd all athrawon defnyddio codiau QR i helpu gwella addysg disgyblion yn y dosbarth. Cyfleua fod hi’n bosib i ddisgyblion defnyddio codiau QR gyda atebion gwersi mathemateg. Yn hytrach na’r athro yn marcio’r gwaith ar diwedd y wers, mae’r disgyblion yn gallu hunan werthuso ei gwaith ar ôl cyflawni’r dasg. Yn ogystal a hyn, cytuna So gyda Hyett gan iddo bwysleisio fod codiau QR yn gallu helpu disgyblion i ddod o hyd i wybodaeth pellach yn ymwneud gyda topig penodol y wers (So, 2011). Cryfder a gyfeirir at yw fod y gwahaniaethau yn gallu fod yn llwyddiannus gan nid yw disgyblion yn gweld y taflenni gwaith neu’r gwybodaeth nes ei bod yn sganio’r cod. Cyfeiria Bearne at bwysigrwydd gwahaniaethu yn y dosbarth. Dywedir fod gwahaniaethu effeithiol i pob disgybl yn sicrhau fod pawb yn gweithio ar ei gallu personnol. Nid oed neb yn y dosbarth yn cyflawni gwaith sydd yn rhy rhwydd iddynt ond hefyd maent yn derbyn gwaith sydd yn ei herio i gyrraedd y cam nesaf o fewn ei datlbygiad personnol (Bearne, 1996). Er fod y gwaith yma wedi ei rhyddau blynyddoedd yn ôl, credaf fod y wybodaeth dal yn gyfredol oherwydd dyma’r system gwahaniaethau sydd yn bodoli yn ysgolion Cymru gyda’r cwricwlwm newydd i Gymru. Er nad oes yna llawer o ymchwil i’r defnydd o codiau QR yn y dosbarth, un cyfyngiad o’i defnyddio a gwelwyd yn Ysgol B yw’r nifer o deunyddiau technolegol yn y dosbarth. Wrth gyfeirio at y nifer o i-pad’s a gwelwyd yn y dosbarth, nid oedd yna ddigon i ddosbarthu un i bob par yn y dosbarth heb son am pob disgybl. Pan yn gweithio ar dasg felly, bydd pawb ddim yn derbyn cyfle i ddefnyddio’r codiau QR i edrych ar wybodaeth sydd felly yn meddwl fod gwybodaeth ar sgrin mawr y dosbarth neu ar bapur yn fwy cynwysiedig. Pan yn cynllunio gwersi sydd yn defnyddio codiau QR fel thema trawsgwricwlaidd cynhwysedd digidol, mae’n rhaid meddwl am faint o blant sydd yn gweithio ar y dasg ar y tro a sawl i-pad sydd angen. Pan yn meddwl am y cyfyngiad yma felly, mae’n amlwg i weld fod codiau QR yn gweithio’n well pan mae angen i ddisgyblion gweithio mewn grwpiau i gyflawni tasg neu mewn gweithgareddau cylchdroi lle mae pawb yn derbyn cyfle i weithio ar tasgau gwahanol yn cynnwys y tasg sydd yn defnyddio’r cod QR. 
	Felly, wrth symud ymlaen, er mwyn gwella fy nefnydd o cymhwysedd digidol o fewn fy ngwersi, byddaf yn canolbwyntio ar y tair elfen yma pan yn cynllunio fy ngwersi. Wrth gyfeirio at y tair elfen yn gyfunol, mae yna targedau tymor byr a targedau tymor hir i sicrhau fy mod yn llwyddo’n barhaus i ddefnyddio’r thema o gymhwysedd digidol o fewn fy ngwersi. Wrth gyfeirio at y wobr Dug Efrog, er fydd hyn yn nod hir dymor ar gyfer yr ysgol a fy hun fel athro, mae’n glir i weld y buddiannau sydd yn gysylltiedig gyda’r wobr yma. Creu’r disgylbion ac athrawon sydd yn fwy ymwybodol am y bywyd cymhwysedd digidol o’i hamgylch ac wrth gyeirio at y fframwaith cymhwysedd digidol (Llywodraeth Cymru, dim dyddiad A), mae’n amlwg i weld fod y sgiliau sydd yn cael ei ddysgu o fewn y gwobr Dug Efrog yn helpu disgyblion i wella o fewn y byd technolegol (Beneleux, dim dyddiad). Wrth gyfeirio at y defnydd o Minecraft: Education Edition o fewn y dosbarth, darpara hyn cyfleodd ymhellach i ymgorffori gyda’r fframwaith cymwhysedd digidiol (Llywodraeth Cymru, dim dyddiad A) gan fod llawer o’r haenau yn cael ei taro trwy cyflawni unrhyw weithgaredd yn y gêm. Gyda’r canllawiau Minecraft: Education Edition a gyeiriwyd at yn gynharach ar gyfer athrawon yn ogystal a’r wefan youtube sydd yn rhoi canllawiau i helpu athrawon cynllunio ar gyfer defnyddio’r gêm (Minecraft: Education Edition, dim dyddiad), mae’n ffordd llwyddianus iawn o sicrhau fod athrawon yn taro targedau themau trawsgwricwlaidd yn y dosbarth. Yn olaf, mae codiau QR yn sicrhau fod disgyblion yn derbyn persbectifiau gwahanol o defnyddio technoleg o fewn y dosbarth pan yn gweithio ar tasgau neu yn marcio gwaith ei hunain (So, 2011). Credir felly fod y tair elfen yma wedi cyfuno yn arfer effeithiol i ddatlbygu sgiliau cymwhysedd digidol disgyblion o fewn y dosbarth.
	Wrth symud ymlaen fel athro, bydd yr aseiniad yma yn fy helpu i ddatblygu gan ei fod yn rhoi syniadau gwerthfawr i mi o sut mae defnyddio themau trawsgwricwlaidd – yn enwedig cymhwysedd digidol – mewn gwersi. Gyda’r ymarfer a’r hyfforddiant cywir o fewn y meysydd uchod, mae yna potesnial i mi fod yn llwyddiannus iawn yn addysgu gwersi o fewn y dosbarth sydd yn cyfuno’r meysydd dysgu a phrofiad a’r thema trawsgwricwlaidd o gymhwysedd digidol er mwyn sicrhau fod pob aelod o fewn fy nosbarth yn derbyn y cyfleodd gorau i ddatlbygu’n drawsgwricwlaidd.

